rejauldu/bengali-wikipedia huggingface dataset:
গোলাম মাওলা (অজানা - ২০২১) একজন বাংলাদেশী শিক্ষাবিদ এবং ঢাকা বিশ্ববিদ্যালয়ের পুষ্টি ও খাদ্য বিজ্ঞান ইনস্টিটিউটের সাবেক অধ্যাপক। তিনি কুমিল্লা বিশ্ববিদ্যালয়ের (কুবি) প্রতিষ্ঠাকালীন উপাচার্য ছিলেন।  জন্ম তিনি কুমিল্লার দেবিদ্বার উপজেলার নারায়ণপুর গ্রামে জন্মগ্রহণ করেন।  কর্মজীবন গোলাম মাওলা ঢাকা বিশ্ববিদ্যালয়ের পুষ্টি ও খাদ্য বিজ্ঞান ইনস্টিটিউটের অধ্যাপক ছিলেন। তিনি ২০০৬ সালের ২৬ জুলাই থেকে ২০০৮ সালের ৩০ জুলাই পর্যন্ত কুমিল্লা বিশ্ববিদ্যালয়ের প্রতিষ্ঠাকালীন উপাচার্য হিসেবে দায়িত্ব পালন করেন।  মৃত্যু তিনি ২০২১ সালের ১৪ সেপ্টেম্বর হৃদযন্ত্রের ক্রিয়া বন্ধ হয়ে ঢাকায় মৃত্যুবরণ করেন। মৃত্যুকালে তার বয়স হয়েছিল ৭০ বছর।  তথ্যসূত্র  বিষয়শ্রেণী:২০২১-এ মৃত্যু বিষয়শ্রেণী:কুমিল্লা জেলার ব্যক্তি বিষয়শ্রেণী:বাংলাদেশী শিক্ষাবিদ বিষয়শ্রেণী:কুমিল্লা বিশ্ববিদ্যালয়ের উপাচার্য বিষয়শ্রেণী:ঢাকা বিশ্ববিদ্যালয়ের শিক্ষক
অর্পণগাছিয়া নদী বাংলাদেশের দক্ষিণ-পশ্চিমাঞ্চলের বরগুনা ও পটুয়াখালী জেলায় অবস্থিত অন্যতম নদী। নদীটির দৈর্ঘ্য ১২ কিলোমিটার।ম ইনামুল হক, বাংলাদেশের নদনদী, অনুশীলন ঢাকা, জুলাই ২০১৭, পৃষ্ঠা ১৪০।   প্রবাহ  অর্পণগাছিয়া নদীটি টিয়াখালী নদী থেকে উৎপত্তি লাভ করেছে। পরে এটি পায়রা নদীর বামতীরে পতিত হয়েছে। এটি পায়রা নদীর উপনদী।   আরও দেখুন   বাংলাদেশের নদীর তালিকা  বাংলাদেশের বড় নদীসমূহ   তথ্যসূত্র   বিষয়শ্রেণী:খুলনা জেলার নদী বিষয়শ্রেণী:সাতক্ষীরা জেলার নদী বিষয়শ্রেণী:কয়রা উপজেলা বিষয়শ্রেণী:সুন্দরবন বিষয়শ্রেণী:শ্যামনগর উপজেলা
ব্রাজিল ক্রিকেট দল আন্তর্জাতিক ক্রিকেটে ব্রাজিলের প্রতিনিধিত্ব করছে। তারা ২০০২ সালে আইসিসি অনুমোদিত সদস্যপদের মর্যাদা লাভ করে। ক্রিকেট ব্রাজিল সাবেক ভারতীয় টেস্ট ক্রিকেটার অশোক গান্দোত্রাকে তাদের একজন সদস্য হিসেবে অন্তর্ভুক্ত করে।   ইতিহাস  ২০০২ সালে ব্রাজিল আইসিসির সদস্যপদ লাভ করে।http://www.cricketarchive.co.uk/Archive/Countries/42.html ব্রাজিল প্রথম আন্তর্জাতিক ম্যাচ খেলে ২০০৬ সালে, আমেরিকান্স চ্যাম্পিয়নশিপে বিভাগ তিনে তারা সুরিনামের বিপক্ষে খেলে।  টুর্নামেন্টের ইতিহাস  আইসিসি আমেরিকান্স চ্যাম্পিয়নশিপ ২০০০-০৪: অংশগ্রহণ করেনি ২০০৬: বিভাগ তিন - চতুর্থ স্থান ২০০৮: বিভাগ তিন - পঞ্চম স্থান ২০০৯: বিভাগ তিন বিজয়ী ২০১০: বিভাগ দুই - পঞ্চম স্থান   তথ্যসূত্র   বহিঃসংযোগ ক্রিকইনফোতে ব্রাজিল www.brasilcricket.org  বিষয়শ্রেণী:ব্রাজিলে ক্রিকেট বিষয়শ্রেণী:জাতীয় ক্রিকেট দল বিষয়শ্রেণী:ব্রাজিলের জাতীয় ক্রীড়া দল
জাবাল সাইস () একটি উমাইয়া মরু দুর্গ বা প্রাক্তন প্রাসাদ, যা সিরিয়াতে ৭০৭-৭১৫ খ্রিস্টাব্দে নির্মিত হয়েছিল। এটি কাসর সাইস নামেও পরিচিত। এই দুর্গটি একটি বিলুপ্ত আগ্নেয়গিরির কাছাকাছি অবস্থিত। জাবাল সাইস দুর্গের পাশে একটি পর্বতশৃঙ্গ আছে, যার উচ্চতা সমুদ্রপৃষ্ঠ থেকে ৬২১ মিটার।   ইতিহাস  ৭০৭-৭১৫ খ্রিস্টাব্দে নির্মিত এই দুর্গটি সিরিয়ার মরুভূমিতে অবস্থিত। এটি মৌসুমি পানির উৎসের উপর নির্ভরশীল ছিল, যা কাছের আগ্নেয়গিরির গর্তে জমা হতো। বর্তমানে প্রাসাদটি শুধুমাত্র ধ্বংসাবশেষ হিসেবে টিকে আছে। এখানে ৫২৮ খ্রিস্টাব্দ থেকে বসতি বিদ্যমান ছিল। ঐতিহাসিক জের এল বাচারাচ অনুসারে, আল-ওয়ালিদ প্রথম জাবাল সাইস নির্মাণ করেছিলেন। সম্ভবত এটি বেদুইনদের গ্রীষ্মকালীন শিবির হিসেবে ব্যবহারের জন্য নির্মিত হয়। এটি তার কার্যক্রম কেন্দ্র আল-কারিয়াতাইন এবং তার আরেক মরু দুর্গ কাসর বারকু'র মধ্যে অবস্থিত।   জাবাল উসাইস শিলালিপি  এই স্থানে একটি বিখ্যাত শিলালিপি রয়েছে, যা জাবাল উসাইস শিলালিপি নামে পরিচিত। এই শিলালিপি ৫২৮ বা ৫৩২/৩ খ্রিস্টাব্দের মধ্যে লেখা হয়েছিল। এতে জাফনিদ নেতা আল-হারিস ইবনে জাবালাকে আল-মালিক নামে অভিহিত করা হয়েছে, যা সে সময়কার সিরিয়াক গ্রন্থগুলোতে ব্যবহৃত শিরোনামের অনুরূপ।   তথ্যসূত্র   বিষয়শ্রেণী:৭১৫-এ প্রতিষ্ঠিত বিষয়শ্রেণী:উইকিউপাত্তে স্থানাঙ্ক আছে বিষয়শ্রেণী:৮ম শতাব্দীতে উমাইয়া খিলাফতে প্রতিষ্ঠিত
আমান্ডা ফ্রাঙ্কোজো (জন্ম জুলাই ৭, ১৯৭৯) একজন ব্রাজিলীয় টেলিভিশন উপস্থাপক এবং মডেল। ২০০৭ সাল থেকে, তিনি সাও পাওলো ভিত্তিক রেড গাজেটা টেলিভিশন নেটওয়ার্কে পাপো ডি অ্যামিগোস চ্যাট শো উপস্থাপনা করেছেন। Amanda Françozo  official site (Portuguese) তিনি কার্নিভাল সাম্বা নৃত্যের একজন উদ্যোক্তাও, এবং ২০০৮ এবং ২০০৯ সালে ভাই-ভাই সাম্বা স্কুলের জন্য মাদ্রিনা দা বাতেরিয়া (পার্কশনের গডমাদার) নিযুক্ত হন।   তথ্যসূত্র    বহিঃসংযোগ    Papo De Amigos অফিসিয়াল ওয়েবসাইট (পর্তুগিজ)  বিষয়শ্রেণী:সাও পাওলোর (রাজ্য) ব্যক্তি বিষয়শ্রেণী:ব্রাজিলীয় নারী মডেল বিষয়শ্রেণী:ব্রাজিলীয় টেলিভিশন ব্যক্তিত্ব বিষয়শ্রেণী:১৯৭৯-এ জন্ম বিষয়শ্রেণী:জীবিত ব্যক্তি বিষয়শ্রেণী:ব্রাজিলীয় টেলিভিশন উপস্থাপিকা
ভেনেসা ডেল রিও (জন্ম: ৩১ মার্চ ১৯৫২) একজন মার্কিন অবসরপ্রাপ্ত পর্নোগ্রাফিক অভিনেত্রী।   জীবনী  ভেনেসা দেল রিওর জন্ম আনা মারিয়া সানচেজ নামে  এবং হারলেম, নিউইয়র্ক শহরে বেড়ে ওঠেন, যিনি কিউবা এবং পুয়ের্তো রিকো থেকে আসা অভিবাসীদের একমাত্র সন্তান। তিনি তার মাকে "একজন নির্দোষ, গভীরভাবে ধার্মিক মহিলা যিনি সারলির যৌনতার সাথে সত্যিই সম্পর্কিত ছিলেন না" হিসাবে বর্ণনা করেছেন, শৈশবকাল তার মায়ের মতোই ধার্মিক হওয়ার পর, সানচেজ 8ম শ্রেণীতে স্কুল ছেড়ে দেয়, বাড়িতে তার জীবন থেকে ক্লান্ত হয়ে পড়ে। তিনি কোডিং অধ্যয়ন করেন, এবং ১৮ বছর বয়সে একজন কম্পিউটার প্রোগ্রামার হয়ে ওঠেন। , তারপর একটি অপরাধী প্রেমিকের সাথে চুরি হওয়া ভক্সওয়াগেন বিটলসে বসবাস করার জন্য সরল জীবন পুরোপুরি পরিত্যাগ করেন।  দুই বছর পরে তিনি "একজন ওয়েট্রেস, তারপর একজন টপলেস বারমেইড, এবং অবশেষে একজন গো-গো নর্তকী হয়ে ওঠেন। চায়না ডল ছবিতে চলচ্চিত্রে তার প্রথম হার্ডকোর পর্ন ভূমিকা গ্রহণের তিনি $১৫০ ডলার পেয়েছিলেন, যা ছিল তার অর্ধেক ভাড়া।"  তিনি এক সম্পাদক ডায়ান হ্যানসনের কাছে প্রকাশ করেছেন যে, তিনি প্রাপ্তবয়স্ক চলচ্চিত্রে প্রবেশের আগে একজন স্ট্রিটওয়াকার এবং কল গার্ল হিসাবে কাজ করেছিলেন।     তথ্যসূত্র    বহিঃসংযোগ                  বিষয়শ্রেণী:১৯৫২-এ জন্ম বিষয়শ্রেণী:জীবিত ব্যক্তি বিষয়শ্রেণী:মার্কিন পর্নোগ্রাফিক চলচ্চিত্র অভিনেত্রী বিষয়শ্রেণী:মার্কিন নারী প্রাপ্তবয়স্ক মডেল বিষয়শ্রেণী:কিউবান বংশোদ্ভূত মার্কিন বিনোদনকারী বিষয়শ্রেণী:নিউ ইয়র্ক শহরের অভিনেত্রী বিষয়শ্রেণী:নির্ভরযোগ্য উৎসের অভাব রয়েছে এমন নিবন্ধসমূহ
thumb|Trojan horse after the Vergilius Vaticanus. thumb|Detail from The Procession of the Trojan Horse in Troy by Domenico Tiepolo (1773), inspired by Virgil's ঈনীড  ট্রয়ের ঘোড়া বা ট্রয়ের অশ্ব হচ্ছে ট্রয় বা ইলিয়ন নগরের পতনের বিখ্যাত গ্রিক উপকথার সংগে জড়িত কাঠের ঘোড়া। কথিত আছে যে, গ্রিকরা একটি অতিকায় কাঠের ঘোড়া তৈরি করে তার ভিতরে সৈনিকদের লুকিয়ে রেখে ঘোড়াটা ট্রয় নগরের কাছে এনে দাঁড় করায়। ট্রয়বাসীরা ঘোড়াটাকে শহরের ভিতরে নিয়ে আসে; রাত্রে সৈন্যরা ঘোড়ার পেটের ভিতর থেকে বেরিয়ে নগরের দরজা খুলে দেয় এবং গ্রিকরা শহরে প্রবেশ করে তা দখল করে।   সাহিত্যে বিবরণ  thumb|Sinon is brought to Priam, from folio 101r of the Roman Vergil এই বিরাট ঘোড়াটি তিন দিনে তৈরি করেছিলেন এপিয়াস নামের একজন দক্ষ ছুতার। ঘোড়াটি ফেলে রেখে পলায়নের ভান করে গ্রিকরা জাহাজে করে ওডিসিয়ুসের পরিকল্পনা মতে একজন লোক রেখে দেয়া হয়, যে ট্রয়বাসীদের বোঝায় যে, এই ঘোড়াটি তাদের অপরাজয়ের স্মারক হিসাবে উপহার দেয়া হয়েছে। ঘোড়ার গায়ে খোদাই করে লেখা হয়, "For their return home, the Greeks dedicate this offering to Athena"। এরপর গ্রিকরা তাদের তাবুগুলোকে পুড়িয়ে ফেলে এবং নিকটবর্তী টেনিডোস দ্বীপে রাতের আঁধারে চলে যায়। সাইনন নামে এক গ্রিক সৈন্য আলো জ্বালিয়ে তাদের সংকেত দেবার জন্য থাকে। Bibliotheca, Epitome, e.5.15 ওডিসিয়ুস সাইননকে শিখিয়ে পড়িয়ে রেখে গেছে। তাকে ধরে নিয়ে যাওয়া হলও রাজা প্রায়ামের কাছে। ওডিসিয়ুসের শেখানো গল্প গড়গড় করে সে বলে গেল। আরও বলল আমাকে বলি দেয়ার সমস্ত ব্যবস্থাই পাকা হয়ে গেছিল, কিন্তু ঐ রাত্রে আমি শিবির থেকে পালাতে সমর্থ হই, এবং জংগলের ভেতর পালিয়ে থাকি। গ্রিকরা চলে যাবার পর আমি বেরিয়ে আসি। সাইননের বানানো কাহিনী সকলে সরলমনে বিশ্বাস করল। রাজা তাকে অভয় দিলেন। কৃতজ্ঞতার ভান করে সাইনন গল্পের দ্বিতীয় অংশটি জানাল। সে বলল, "এই কাঠের ঘোড়াটিকে গ্রিকরা রেখে গেছে দেবী এথিনার প্রতি অর্ঘ্যস্বরূপ। তবে এর পেছনে তাদের অসৎ উদ্দেশ্য আছে। তারা চায় ট্রয়বাসীরা এটিকে ধ্বংস করুক যাতে দেবী এথিনা ট্রয়ের উপর ক্রুদ্ধ হন। আর তাছাড়া, নগরীর অভ্যন্তরে যে এথিনার মন্দির সেখানে ঘোড়াটি নিয়ে গেলে দেবী তো গ্রিকদের বদলে ট্রয়বাসীদের প্রতিই অনুগ্রহ দেখাবেন"। এই চতুর গল্পের ঈপ্সিত ফল ফলল সংগে সংগে। আর এভাবেই সফল হলও ওডিসিয়ুসের ধূর্ত কৌশল। দশ বছরের যুদ্ধে যা সম্ভব হয়নি, সেই দুঃসাধ্য সাধন হলও একটি ধাপ্পার মাধ্যমে।খোন্দকার আশরাফ হোসেন, চিরায়ত পুরান, ফ্রেন্ডস বুক কর্নার, ঢাকা, ফেব্রুয়ারি, ২০০২, পৃষ্ঠা-১৯২-৯৩।  উৎফুল্ল ট্রয়বাসী কাঠের ঘোড়াটিকে টেনে নিয়ে গেল এথিনার মন্দির চত্বর পর্যন্ত। মধ্যরাতে অন্ধকার মন্দির চত্বরে দাঁড়িয়ে থাকা কাঠের ঘোড়ার পেটের দিকে খুলে গেল একটি দরজা। বেরিয়ে এলো পঞ্চাশ জন দুর্ধর্ষ গ্রিকযোদ্ধা, তাদের নেতা মহাবীর ওডিসিয়ুস। তারা পা টিপে টিপে নগরীর মূল ফটকের দ্বার খুলে দিলে বাইরে অপেক্ষমাণ গ্রিকবাহিনী ঢুকে পড়ল ঘুমন্ত নগরীতে। তারা বিভিন্ন ভবনে একসাথে লাগিয়ে দিল আগুন। পরাজিত হলও ট্রয়বাসীরা। একদা ইউরোপ মহাদেশের সবচেয়ে সম্পদশালী নগরী ট্রয় একরাতের মধ্যে পরিণত হলও ধ্বংস স্তুপে। অনাদিকাল ধরে মানুষ স্মরণ করবে ট্রয়ের সেই ভয়াল কালো রাত্রের কথা। সেই রক্তমাখা ট্রয় নগরী থেকে দেবী আফ্রোদিতির সহায়তায় পালিয়ে বেঁচেছিলেন আরেক বীর ঈনিয়াস যিনি পরে নতুন সভ্যতা গড়ে তুলেছিলেন।  চিত্রসমূহ ট্রয়ের ঘোড়ার তিনটি ধ্রুপদী চিত্র পাওয়া যায়।    তথ্যসূত্র    বহিঃসংযোগ   বিষয়শ্রেণী:ঈনিদ বিষয়শ্রেণী:ট্রোজান যুদ্ধ বিষয়শ্রেণী:গ্রিক পুরাণ বিষয়শ্রেণী:প্রাচীন গ্রিক প্রযুক্তি বিষয়শ্রেণী:সংস্কৃতি ও ধর্মে ঘোড়া বিষয়শ্রেণী:পৌরাণিক ঘোড়া
বাণিজ্যিক দৃষ্টিকোণ থেকে মূল্যবান বোঝা বা অর্থকরী বোঝা বলতে কোনও যানবাহনের (বিশেষ করে বিমান বা মহাকাশযানের) দ্বারা বহনকৃত বোঝার সেই অংশটিকে বোঝায়, যা পরিবহনের জন্য অর্থ পরিশোধ করা হয়েছে।। একে ইংরেজিতে পেলোড (Payload) বলে। অনেক সময় পরিভাষাটি দিয়ে কোনও যানবাহনের বহনক্ষমতাকেও বোঝায়। উড্ডয়ন বা অভিযানের প্রকৃতি অনুযায়ী মূল্যবান বোঝা বলতে মালামাল, যাত্রী, বিমান বা মহাকাশযান চালনা কর্মীদল (ফ্লাইট ক্রু), গোলাবারুদ, বৈজ্ঞানিক যন্ত্রপাতি ও অন্যান্য উপকরণ বোঝাতে পারে। স্বেচ্ছায় বহনকৃত অতিরিক্ত জ্বালানিকেও মূল্যবান বোঝা হিসেবে গণ্য করা হয়।  সামরিক বিমান দ্বারা পরিবাহিত সামরিক সামগ্রীকে (aircraft ordnance) কদাচিৎ সেটির যুদ্ধবোঝা (warload) নামে ডাকা হতে পারে।  রকেটের ক্ষেত্রে মূল্যবান বোঝা বলতে কৃত্রিম উপগ্রহ, মহাকাশ এষণী কিংবা (মানুষ, পশু বা মালামালবাহী) মহাকাশযান বোঝাতে পারে। একটি নিক্ষেপী ক্ষেপণাস্ত্রের জন্য মূল্যবান বোঝা বলতে এক বা একাধিক বিস্ফোরক মস্তক ও সম্পর্কিত ব্যবস্থাদি বোঝাতে পারে; এগুলির সামগ্রিক ওজনকে নিক্ষেপ-ওজন (throw-weight) হিসেবে নির্দেশ করা হতে পারে।  কোনও বিমান বা মহাকাশযানের মূল্যবান বোঝার ওজন ও সামগ্রিক আকাশারোহণ ওজনের অনুপাতটি "মূল্যবান বোঝা ভগ্নাংশ" (payload fraction) হিসেবে পরিচিত। যখন মূল্যবান বোঝা ও জ্বালানির ওজনকে একত্রে গণ্য করা হয়, সেটিকে "কার্যকরী বোঝা ভগ্নাংশ" (useful load fraction)। মহাকাশযানের ক্ষেত্রে "ভর ভগ্নাংশ" (mass fraction) পরিভাষাটি সচরাচর ব্যবহার করা হয়, যা হল মূল্যবান বোঝা ও অন্য সবকিছুর অনুপাত (যার মধ্যে রকেটের কাঠামোও অন্তর্ভুক্ত)।Launius, Roger D. Jenkins, Dennis R. 2002. To Reach the High Frontier: A History of U.S. Launch Vehicles. Univ. Pr. of Kentucky.   তথ্যসূত্র  বিষয়শ্রেণী:বিমানবাহিত মালামাল বিষয়শ্রেণী:বায়বান্তরীক্ষ প্রযুক্তি
দিল্লি–মুম্বই এক্সপ্রেসওয়েটি একটি নির্মাণাধীন ১,২৫০ কিলোমিটার দীর্ঘ নিয়ন্ত্রিত-অ্যাক্সেস হাইওয়ে, যা ভারতের বাণিজ্যিক রাজধানী মুম্বইয়ের সাথে জাতীয় রাজধানী দিল্লিকে সংযুক্ত করে।Land acquisition complete in Haryana for Delhi-Mumbai expresway, Times of India, Nov 2018. প্রকল্পের ভিত্তিপ্রস্তর কেন্দ্রীয় মন্ত্রী নিতিন গডকরী, সুষমা স্বরাজ এবং অরুণ জেটলি ৮ ই মার্চ, ২০১৯ সালে স্থাপন করেন।https://m.economictimes.com/news/economy/infrastructure/union-ministers-lay-foundation-stones-for-rs-1-lakh-crore-delhi-mumbai-dwarka-expressways/articleshow/68321954.cms নির্মাণাধীন মুম্বই–বড়োদরা এক্সপ্রেসওয়েটি এই প্রকল্পে অন্তর্ভুক্ত করা হয়। প্রকল্পের মোট ব্যয় হবে ₹১ লক্ষ কোটি টাকা। এটি হরিয়ানা (৮০ কিলোমিটার), রাজস্থান (৩৮০ কিমি), মধ্যপ্রদেশ (৩0০ কিমি), গুজরাত (৩০০ কিমি) এবং মহারাষ্ট্র (১২০ কিমি) রাজ্যের মধ্য দিয়ে যায়।  এটি নির্মাণাধীন এক্সপ্রেসওয়েটি অনগ্রসর অঞ্চলের মধ্য দিয়ে অগ্রসর হওয়া একটি ৮-লেনের গ্রিনফিল্ড-সারিবদ্ধ পথ, [6] যা বর্তমান ভ্রমণের সময়কে  ২৪ ঘণ্টা থেকে কমিয়ে কেবল মাত্র ১২ ঘণ্টা করবে।Lanes and length . ওয়েস্টার্ন ডেডিকেটেড ফ্রেইট করিডোর'সহ এই এক্সপ্রেসওয়েটি দিল্লি–মুম্বই ইন্ডাস্ট্রিয়াল করিডোরের এক অত্যাবশ্যক মেরুদণ্ড হবে।  হাইওয়ের জন্য ডিসেম্বর ২০১৮ সালে দরপত্র দেওয়ার পরে, এটি ২০২২ সালের মধ্যে শেষ হবে বলে আশা করা হচ্ছে।  তথ্যসূত্র  বিষয়শ্রেণী:হরিয়ানার এক্সপ্রেসওয়ে বিষয়শ্রেণী:দিল্লির এক্সপ্রেসওয়ে বিষয়শ্রেণী:রাজস্থানের এক্সপ্রেসওয়ে বিষয়শ্রেণী:গুজরাতের এক্সপ্রেসওয়ে বিষয়শ্রেণী:মহারাষ্ট্রের এক্সপ্রেসওয়ে বিষয়শ্রেণী:দিল্লির পরিবহন
পদ্মজা নায়ডু (১৯০০ - ২ মে ১৯৭৫ ) ছিলেন একজন ভারতীয় মুক্তিযোদ্ধা এবং রাজনীতিবিদ।   প্রারম্ভিক জীবন  পদ্মজা নায়ডুর জন্ম হয়েছিল হায়দরাবাদ শহরে; তার মা ছিলেন বাঙালি এবং পিতা তেলুগু। তার মা ছিলেন স্বনামধন্য কবি এবং ভারতীয় মুক্তিযোদ্ধা সরোজিনী নায়ডু।  তার পিতা মুত্যালা গোবিন্দরাজুলু নায়ডু একজন চিকিৎসক ছিলেন।  তার চার ভাইবোন ছিলেন: জয়সূর্য, লীলামণি, আদিত্য এবং রণধীরা।   রাজনৈতিক কর্মজীবন  ২১ বছর বয়সে তিনি নিজাম শাসিত দেশীয় রাজ্য হায়দরাবাদে ভারতীয় জাতীয় কংগ্রেসের সহ-প্রতিষ্ঠাতা ছিলেন। ১৯৪২ খ্রিষ্টাব্দে তিনি  'ভারত ছাড়ো' আন্দোলনে অংশ নেওয়ার জন্য জেলে গিয়েছিলেন। স্বাধীনতার পর, তিনি ১৯৫০ খ্রিষ্টাব্দে ভারতীয় সংসদে নির্বাচিত হন।  ১৯৫৬ খ্রিষ্টাব্দের ৩ নভেম্বর তিনি পশ্চিমবঙ্গের রাজ্যপাল নিযুক্ত হন।  ১৯৬৭ খ্রিষ্টাব্দের ১ জুন পর্যন্ত তিনি ওই পদে অধিষ্ঠিত ছিলেন। তিনি সমাজসেবী সংস্থা রেড ক্রস এর সঙ্গে যুক্ত ছিলেন এবং ১৯৭১ থেকে ১৯৭২ খ্রিষ্টাব্দ পর্যন্ত ভারতীয় রেড ক্রসের চেয়ারপার্সন ছিলেন।   ব্যক্তিগত জীবন  তার জীবনের প্রথম দিকে পদ্মজা  রুটি পেটিতের ঘনিষ্ঠ বন্ধু ছিলেন, যিনি মুহাম্মদ আলী জিন্নাহকে বিয়ে করেছিলেন, যিনি হলেন পরে পাকিস্তান রাষ্ট্রের প্রতিষ্ঠাতা।  পদ্মজা নায়ডুর সঙ্গে জওহরলাল ও তার বোন বিজয়লক্ষ্মী পণ্ডিতসহ নেহরু পরিবারের ঘনিষ্ঠ সম্পর্ক ছিল।  বিজয়লক্ষ্মী পণ্ডিত পরে ইন্দিরা গান্ধীর বন্ধু ও জীবনীকার পুপুল জয়াকারকে বলেছিলেন, পদ্মজা নায়ডু এবং নেহরু বহু বছর ধরে একসঙ্গে বসবাস করতেন।  নেহরু পদ্মাজাকে বিয়ে করেননি কারণ তিনি তার মেয়ে ইন্দিরাকে আঘাত করতে চাননি।  যাইহোক, পদ্মজা কখনো বিয়ে করেননি এই আশায় যে, নেহরু একদিন তাকে প্রস্তাব করবেন।  অবসর গ্রহণের পর পদ্মজা ১৯৭৫ খ্রিষ্টাব্দে তার মৃত্যুর সময় পর্যন্ত তিন মুর্তি ভবন এস্টেটের একটা বাংলোতে থাকতেন, যেখানে প্রধানমন্ত্রী নেহরুর সরকারি বাসভবন এবং পরে সেই জয়গায় তার নামে একটা জাদুঘর উৎসর্গিত হয়েছিল।    উত্তরাধিকার  দার্জিলিং শহরের পদ্মজা নায়ডু হিমালয়ান জুওলজিকাল পার্ক তার নামে নামকরণ করা হয়েছে।   তথ্যসূত্র    আরও দেখুন      বিষয়শ্রেণী:পশ্চিমবঙ্গের রাজনীতিতে নারী বিষয়শ্রেণী:পশ্চিমবঙ্গের রাজ্যপাল বিষয়শ্রেণী:১৯৭৫-এ মৃত্যু বিষয়শ্রেণী:১৯০০-এ জন্ম বিষয়শ্রেণী:বিশ শতকের ভারতীয় মহিলা রাজনীতিবিদ বিষয়শ্রেণী:ভারতের মহিলা রাজ্যপাল বিষয়শ্রেণী:অপর্যালোচিত অনুবাদসহ পাতা বিষয়শ্রেণী:অন্ধ্রপ্রদেশের ভারতীয় জাতীয় কংগ্রেসের রাজনীতিবিদ বিষয়শ্রেণী:ভারতের নারী রাজ্যপাল বিষয়শ্রেণী:২০শ শতাব্দীর ভারতীয় নারী রাজনীতিবিদ বিষয়শ্রেণী:২০শ শতাব্দীর ভারতীয় রাজনীতিবিদ বিষয়শ্রেণী:পাবলিক অ্যাফেয়ার্সে পদ্মবিভূষণ প্রাপক বিষয়শ্রেণী:অন্ধ্রপ্রদেশের রাজনীতিতে নারী
বাংলা একাডেমি সাহিত্য পুরস্কার ১৯৬০ সালে প্রবর্তিত একটি বাৎসরিক সাহিত্য পুরস্কার। বাংলা সাহিত্যের ক্ষেত্রে গুরুত্বপূর্ণ অবদানের জন্য এই পুরস্কার প্রদান করা হয়। ১৯৮৪ সাল পর্যন্ত বিভিন্ন শাখায় বছরে ৯ জনকে এই পুরস্কার প্রদান করা হয়। ১৯৮৬ খ্রিষ্টাব্দ থেকে বছরে ২ জনকে এই পুরস্কার প্রদানের নিয়ম করা হয়। ২০০৯ খ্রিষ্টাব্দ থেকে চারটি শাখায় পুরস্কার দেয়া শুরু হয়। ১৯৮৫, ১৯৯৭ এবং ২০০০ খ্রিষ্টাব্দ- এই তিনবার এই পুরস্কার দেওয়া হয়নি।   ইতিহাস  ১৯৫৫ সালের ৩ ডিসেম্বর বাংলা একাডেমি প্রতিষ্ঠিত হয়। ১৯৬০ সালের ২৬ জুলাই তৎকালীন পূর্ব পাকিস্তানের গভর্নর দি বেঙ্গলি একাডেমি (অ্যামেন্ডমেন্ট) অর্ডিন্যান্স জারি করেন। এর মাধ্যমে একাডেমির কার্যক্রমে কিছু পরিবর্তন আসে। তাদের কার্যাবলি সংশোধিত হয়ে সাহিত্য পুরস্কার প্রদান এবং বাংলা ভাষা, সাহিত্য ও সংস্কৃতি চর্চার ক্ষেত্রে আন্তর্জাতিক পুরস্কার প্রবর্তন এবং ফেলো, জীবনসদস্য ও সদস্যপদ প্রদান যোগ করা হয়। সেই ধারাবাহিকতায় ১৯৬০ সাল থেকে বাংলা একাডেমি বাংলা সাহিত্যে অবদানের জন্য পুরস্কার দিয়ে আসছে।   পুরস্কারের ক্ষেত্র   কবিতা  উপন্যাস  নাটক  প্রবন্ধ ও গবেষণা  ছোটোগল্প  শিশুসাহিত্য  আত্মজীবনী, স্মৃতিকথা ও ভ্রমণকাহিনি  বিজ্ঞান, প্রযুক্তি ও পরিবেশ  অনুবাদ সাহিত্য  বছর অনুযায়ী পুরস্কারপ্রাপ্তদের তালিকা  বাংলা একাডেমি সাহিত্য পুরস্কার বিজয়ীদের তালিকা (১৯৬০-৬৯)  বাংলা একাডেমি সাহিত্য পুরস্কার বিজয়ীদের তালিকা (১৯৭০-৭৯)  বাংলা একাডেমি সাহিত্য পুরস্কার বিজয়ীদের তালিকা (১৯৮০-৮৯)  বাংলা একাডেমি সাহিত্য পুরস্কার বিজয়ীদের তালিকা (১৯৯০-৯৯)  বাংলা একাডেমি সাহিত্য পুরস্কার বিজয়ীদের তালিকা (২০০০-০৯)  বাংলা একাডেমি সাহিত্য পুরস্কার বিজয়ীদের তালিকা (২০১০-১৯)  বাংলা একাডেমি সাহিত্য পুরস্কার বিজয়ীদের তালিকা (২০২০-২৯)  আরো দেখুন  বাংলা একাডেমি  তথ্যসূত্র  বহিঃসংযোগ        বিষয়শ্রেণী:বাংলাদেশী সাহিত্য পুরস্কার বিষয়শ্রেণী:বাংলা সাহিত্য পুরস্কার বিষয়শ্রেণী:বাংলাদেশের বেসামরিক পুরস্কার ও সম্মাননা বিষয়শ্রেণী:বাংলা একাডেমি
মিরপুর থানা কুষ্টিয়া জেলার মিরপুর উপজেলার একটি থানা। মিরপুর উপজেলা নিয়ে এই থানা গঠিত। থানাটি ১৮৮৫ সালে প্রতিষ্ঠিত হয়।   আওতাধীন এলাকা  মিরপুর থানার অধীনে একটি পৌরসভা ও ১৩টি ইউনিয়ন পরিষদ রয়েছে।   পৌরসভা    মিরপুর পৌরসভা   ইউনিয়ন পরিষদ    আমবাড়িয়া ইউনিয়ন  আমলা ইউনিয়ন  কুর্শা ইউনিয়ন  চিথলিয়া ইউনিয়ন  ছাতিয়ান ইউনিয়ন  তালবাড়ীয়া ইউনিয়ন  ধুবইল ইউনিয়ন  পোড়াদহ ইউনিয়ন  ফুলবাড়ীয়া ইউনিয়ন  বহলবাড়ীয়া ইউনিয়ন  বারুইপাড়া ইউনিয়ন  মালিহাদ ইউনিয়ন  সদরপুর ইউনিয়ন   পুলিশ ক্যাম্প  মিরপুর থানায় ৭টি স্থায়ী পুলিশ ক্যাম্প ও ১টি অস্থায়ী পুলিশ ক্যাম্প রয়েছে।   স্থায়ী পুলিশ ক্যাম্প   আমলা পুলিশ ক্যাম্প  আহম্মদপুর পুলিশ ক্যাম্প  কাকিলাদহ পুলিশ ক্যাম্প  তালবাড়ীয়া পুলিশ ক্যাম্প  মাজিহাট পুলিশ ক্যাম্প  শন্দহ পুলিশ ক্যাম্প  হালসা পুলিশ ক্যাম্প   অস্থায়ী পুলিশ ক্যাম্প   মালিদাহ পুলিশ ক্যাম্প   তথ্যসূত্র   বিষয়শ্রেণী:মিরপুর, কুষ্টিয়া বিষয়শ্রেণী:কুষ্টিয়া জেলার থানা বিষয়শ্রেণী:১৮৮৫-এ ব্রিটিশ ভারতে প্রতিষ্ঠিত
থাম্ব| কিম্বল্টন হল (1880), ডিউকস অফ ম্যানচেস্টারের প্রাক্তন আসন জর্জ মন্টাগু, ম্যানচেস্টারের ৬ষ্ঠ ডিউক ডিএল-  (৯ জুলাই ১৭৯৯ - ১৮ আগস্ট ১৮৫৫), ১৭৯৯ থেকে ১৮৪৩ সাল পর্যন্ত ভিসকাউন্ট ম্যান্ডেভিল নামে পরিচিত, একজন ব্রিটিশ সহকর্মী এবং টোরি সংসদ সদস্য ছিলেন।   কর্মজীবন  জর্জ মন্টাগু ১৮২৬-১৮৩৭ হান্টিংডনশায়ারের এমপি ছিলেন। ১৮৪৩ সালে তিনি তার পিতার স্থলাভিষিক্ত হন।  ম্যানচেস্টার কাউন্টি আরমাঘের ডেপুটি লেফটেন্যান্ট হিসেবেও কাজ করেছেন।   তথ্যসূত্র   বিষয়শ্রেণী:ইংল্যান্ডের নির্বাচনী এলাকা থেকে রক্ষণশীল দল (যুক্তরাজ্য) এর সংসদ সদস্য বিষয়শ্রেণী:টোরি সংসদ সদস্য (প্রাক-১৮৩৪) বিষয়শ্রেণী:যুক্তরাজ্যের সংসদ সদস্য ১৮৩৫-১৮৩৭ বিষয়শ্রেণী:যুক্তরাজ্যের সংসদ সদস্য ১৮৩২-১৮৩৫ বিষয়শ্রেণী:যুক্তরাজ্যের সংসদ সদস্য ১৮৩০-১৮৩১ বিষয়শ্রেণী:যুক্তরাজ্যের সংসদ সদস্য ১৮২৬-১৮৩০ বিষয়শ্রেণী:ইটন কলেজে শিক্ষিত ব্যক্তি বিষয়শ্রেণী:১৮৫৫-এ মৃত্যু বিষয়শ্রেণী:১৭৯৯-এ জন্ম
thumb|upright=1.5|বার্বাডোসের ওয়াশিংটন ইউনিভার্সিটি  - সিএমই প্রোগ্রাম জাতীয় চিকিৎসক দিবস চিকিৎসা, সেবা এবং স্বাস্থ্য সুরক্ষার ক্ষেত্রে ডাক্তার রোগীর সম্পর্ক হচ্ছে অন্যতম প্রধান বিষয়। মার্কিন যুক্তরাষ্ট্র-তে দিবসটি পরিচিতি পায় ৩০ মার্চ ১৯৩৩ সালে। সেই অনুষ্ঠানেই প্রথম দিবসের স্বাস্থ্য সুরক্ষার ক্ষেত্রে ডাক্তার রোগীর সম্পর্কের ব্যাপারটি ব্যাপকভাবে আলোচিত হয়।   মার্কিন রাষ্ট্রপতি জর্জ বুশ (সিনিয়র) ৩০ অক্টোবর ১৯৯০ সালে ৩০ মার্চকে জাতীয় চিকিৎসক দিবস পালনের জন্য আইন পাশ করেন।  কিউবা তে ৩ ডিসেম্বর ও ইরানে ২৩ অগাস্ট এই দিনটি পালন করা হয়।  ভারতে এই দিনটি ১ জুলাই তারিখে পালন করা হয়। এই দিনটি বেছে নেওয়ার পেছনে রয়েছে এক মহান ব্যক্তিত্বের স্মৃতি। ডা. বিধানচন্দ্র রায় – যিনি ছিলেন একজন কিংবদন্তি চিকিৎসক, স্বাধীনতা সংগ্রামী, এবং পশ্চিমবঙ্গের প্রাক্তন মুখ্যমন্ত্রী। অবাক করার মতো বিষয় হল, ১ জুলাই  (১ জুলাই ১৮৮২ – ১ জুলাই ১৯৬২) তাঁর জন্মদিন এবং মৃত্যুদিন—দুই-ই।  তিনি ছিলেন একজন F.R.C.S এবং M.R.C.P পাশ করা চিকিৎসক এবং তাঁর চিকিৎসা সেবা ছিল আন্তর্জাতিক মানের। সমাজসেবা ও চিকিৎসাক্ষেত্রে অসামান্য অবদানের জন্য তাঁকে ১৯৬১ সালে ভারত রত্ন সম্মানে ভূষিত করা হয়।  তথ্যসূত্র  বিষয়শ্রেণী:চিকিৎসাবিজ্ঞান বিষয়শ্রেণী:মার্চ উদ্‌যাপন বিষয়শ্রেণী:জুলাই উদ্‌যাপন বিষয়শ্রেণী:আগস্ট উদ্‌যাপন বিষয়শ্রেণী:মার্কিন যুক্তরাষ্ট্রে উদ্‌যাপন বিষয়শ্রেণী:ডিসেম্বর উদ্‌যাপন বিষয়শ্রেণী:স্বাস্থ্য সচেতনতা দিবস বিষয়শ্রেণী:ভারতের জাতীয় দিবস
সিটি সেন্টার মাদি মিশরের কায়রোতে কাটমেয়া হাইওয়েতে অবস্থিত, যেখানে এটি ২০০২ সালের ডিসেম্বরে খোলা হয়েছিল। এটি মজিদ আল ফুত্তাইম প্রপার্টিজ দ্বারা বিকশিত হয়েছে এবং পরিচালিত হয়। ৮৬ টিরও বেশি খুচরা দোকানসহ, সিটি সেন্টার মাদির ৬৫,০০০ বর্গ মিটারের মোট ব্যবসায়িক এলাকা রয়েছে যার মধ্যে সেন্ট্রপয়েন্টের মতো অ্যাঙ্কর স্টোর রয়েছে।       তথ্যসূত্র    বহিঃসংযোগ    সিটি সেন্টার মাদি - অফিসিয়াল ওয়েবসাইট বিষয়শ্রেণী:মিশরের বিপণিবিতান
থাম্ব|সুইডীয় ভাষার বই সুইডীয় ভাষা (সুইডীয় ভাষায়: svenska স্‌ভ়েন্‌স্কা, ইংরেজি ভাষায়: Swedish সুইডিশ্‌) ইউরোপ মহাদেশের একটি ভাষা। ভাষাটি ইন্দো-ইউরোপীয় ভাষা-পরিবারের জার্মানীয় শাখার উত্তর (স্ক্যান্ডিনেভীয়) দলের অন্তর্গত। ভাষাটি ডেনীয় ও নরওয়েজীয় ভাষার সাথে ঘনিষ্ঠভাবে সম্পর্কিত। সুইডেন, ফিনল্যান্ড  এবং অলান্দ দ্বীপে প্রায় ৯০ লক্ষ লোক এই ভাষায় কথা বলেন। সুইডীয় সুইডেনের কার্যত (de facto) জাতীয় ভাষা। ফিনল্যান্ডে ফিনীয় ভাষার সাথে এটিও একটি সরকারী ভাষা এবং ফিনল্যান্ডের স্কুলে সুইডীয় শিক্ষা বাধ্যতামূলক। সুইডীয় ইউরোপীয় ইউনিয়নেরও একটি সরকারী ভাষা।   ইতিহাস  ৯ম শতকের দিকে প্রাচীন নর্স ভাষা প্রাচীন পশ্চিমী নর্স (নরওয়ে ও আইসল্যান্ড) এবং প্রাচীন পূর্বী নর্স (সুইডেন ও ডেনমার্ক) - এই দুই ভাষায় বিভক্ত হয়ে যায়। ১২শ শতকে প্রাচীন পূর্বী নর্স থেকে সুইডীয় ও ডেনীয় ভাষার স্বতন্ত্র ভাষা হিসেবে উৎপত্তি ঘটে। এগুলি ১৩শ শতকে যথাক্রমে প্রাচীন সুইডীয় ও প্রাচীন ডেনীয় ভাষায় রূপ নেয়। মধ্যযুগে এই দুইটি ভাষাই বাল্টীয় ও উত্তর সাগরীয় এলাকায় প্রচলিত হানজেয়াটীয় লিগের সার্বজনীন ভাষা মধ্য নিম্ন জার্মান ভাষার প্রভাবাধীন ছিল।  ১২০০ সাল পর্যন্ত কেবল কবরস্তম্ভে রুনীয় লিপিতে লেখা খোদাইকর্মেই প্রাচীন সুইডীয় ভাষার নিদর্শন মেলে। ১৩শ শতকে ভাষাটি লাতিন লিপিতে লেখা শুরু হয়। ১৪শ শতকেই দুইটি প্রধান উপভাষার উপর ভিত্তি করে আদর্শ লিখিত সুইডীয় ভাষার উৎপত্তি ঘটে ও সমগ্র সুইডেনে এটি ছড়িয়ে পড়ে।   ব্যাকরণ  আদি মধ্যযুগীয় সুইডীয় ভাষার ব্যাকরণ আধুনিক সুইডীয় ভাষার তুলনায় জটিল ছিল। বিশেষ্য, বিশেষণ, সর্বনাম ও কিছু সংখ্যাবাচক শব্দ চারটি কারক ও তিনটি লিঙ্গ দ্বারা চিহ্নিত হত। বর্তমান আধুনিক সুইডীয় ভাষায় কারকের সংখ্যা কমে মাত্র দুইটিতে দাঁড়িয়েছে (কর্তা ও সম্বন্ধ), আর লিঙ্গের সংখ্যা কমে হয়েছে দুই। ক্রিয়াগুলিও আগে বচন, পুরুষ ও ভাবভেদে রূপ পরিবর্তন করত। বর্তমানে ক্রিয়ারূপের জটিলতা অনেকটাই কমে এসেছে।   উপভাষা  সুইডীয় ভাষাকে তিনটি প্রধান উপভাষায় ভাগ করা যায়:  উত্তরাঞ্চলীয় সুইডীয় ভাষা (নর্লান্দ)  পূর্বাঞ্চলীয় সুইডীয় ভাষা (ফিনল্যান্ডীয় সুইডীয় ভাষা, ইস্তোনীয় সুইডীয় ভাষা)  স্‌ভেয়া, গুতনিস্কা  তৃতীয়োক্ত স্‌ভেয়া উপভাষাটি, যা স্টকহোম, উপ্পসালা, লুন্দ, গোটেনবুর্গ ও হেলসিংকি শহরে প্রচলিত, আদর্শ সুইডীয় ভাষার ভিত্তি। Svenska språknämnden নামের সরকারি ভাষা বোর্ড ভাষাটির আদর্শ রূপ কেমন হবে, তা স্থির করেন।   শব্দভাণ্ডার  সুইডীয় ভাষার শব্দভাণ্ডারের মূল অংশ প্রাচীন জার্মানীয় ভাষা থেকে এসেছে। সুইডেনে খ্রিস্টধর্মের আগমনের পর ও জ্ঞানচর্চার বৃদ্ধির সাথে সাথে লাতিন ও গ্রিক ভাষা থেকে বহু বিদেশী শব্দ সুইডীয়তে প্রবেশ করে। ১৩শ-১৬শ শতকে হানসেয়াটিক লিগের সময়ে এই ভাষায় নিম্ন জার্মান শব্দের আগম হয়। ১৭শ শতকে জার্মান ভাষা থেকে এবং ১৭শ ও ১৮শ শতকে ফরাসি ভাষা থেকে সুইডীয় ভাষায় প্রচুর শব্দ ঋণ নেয়া হয়।   ধ্বনিব্যবস্থা  সুইডীয় ভাষা একটি বিশেষ উচ্চারণ-ভঙ্গি বা অ্যাক্‌সেন্টে উচ্চারিত হয়। এতে ঝোঁক ও সুর দুইয়েরই প্রাধান্য আছে, ফলে মনে হতে পারে সুইডীয় বক্তা যেন ছন্দময় গান গাইছেন।   লিখন পদ্ধতি  ১৯০৬ সালে সুইডীয় ভাষার বানানের সরলীকরণের উপর একটি সংস্কার করা হয়।  তথ্যসূত্র  বিষয়শ্রেণী:সুইডেনের ভাষা বিষয়শ্রেণী:উত্তর জার্মানীয় ভাষা বিষয়শ্রেণী:ফিনল্যান্ডের ভাষা বিষয়শ্রেণী:সুয়েডীয় ভাষা বিষয়শ্রেণী:এস্তোনিয়ার ভাষা বিষয়শ্রেণী:স্ক্যান্ডিনেভিয়ার সংস্কৃতি
Template use by reference group type   Group type  Footnote marker templateor markup  Reference list template  Sample labelsnone by default,but optionally any    1 2 3 4 5 6 7 8 9 10  (for nested references)  (for nested references) lower-alpha       a b c d e f g h i j upper-alpha      A B C D E F G H I J lower-roman      i ii iii iv v vi vii viii ix x upper-roman      I II III IV V VI VII VIII IX X lower-greek      α β γ δ ε ζ η θ ι κnote      note 1 note 2 note 3    supports  and , which work the same as the parameters in  (see, for instance, the 3rd and 4th examples below). Do not enclose values in quotes.   supports the , , and  parameters, which work the same as the parameters in . Do not enclose values in quotes.  In these examples, the footnote labels match between the footnote marker and the reference list:  Note: With named references you only need to add the details once. For each use after the first you just need to re-use the reference name. Doing this will not cause the inline superscript to display a custom name.  Note: Due to limitations in the MediaWiki software, do not use list-defined footnotes that contain references.